《次胡志衡韵》
宋代·周行己

城北城南春渺然，幅巾藜杖望晴天。何须多事途穷哭，莫倚高晴瓮下眠。

渭水来从鸟鼠穴，陇山真接首阳巅。登临未尽牛羊下，安得羲和叱驭旋。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。